दिल्ली गैंगरेप : नाबालिग आरोपी पर फैसला 25 जुलाई को  
पुलिस ने अपनी जांच रिपोर्ट में आरोप लगाया था कि पांचों वयस्क आरोपियों के अलावा इस नाबालिग ने न केवल लड़की से बलात्कार किया था, बल्कि वह शेष सभी आरोपियों की तुलना में ज़्यादा हिंसक था।
वैसे, जिस वक्त गैंगरेप की यह वारदात हुई थी, यह आरोपी नाबालिग था, हालांकि अब वह बालिग है। देशभर में इस बर्बर वारदात के बाद बहुत हो-हल्ला मचा था, और बलात्कार विरोधी कानून पर व्यापक चर्चा हुई थी। सरकार ने इसके बाद भारतीय दंड संहिता (आईपीसी) में बदलाव कर बलात्कार विरोधी कानून को काफी सख्त कर दिया था।